**แบบรายงานผลความรู้สัมมาชีพชุมชน (แบบ 1)**

**(ประเภท : ความรู้สัมมาชีพ)**

**....................................................**

**1. หมวดหมู่อาชีพ ให้ใส่เครื่องหมาย ( / ) หน้าตัวเลือกตามประเภทอาชีพ**

 (สามารถตอบได้มากกว่า 1 หมวดหมู่)

 1.1 ( 🗸) เกษตรกรรม

 1.2 ( ) ท่องเที่ยวชุมชน

 1.3 ( ) อื่นๆ (โปรดระบุ................................................)

 1.4 ( ) การแปรรูปอาหาร

 1.5 ( ) การแปรรูปเครื่องดื่ม

 1.6 ( ) การแปรรูปผ้าและเครื่องแต่งกาย

 1.7 ( ) การแปรรูปของใช้และเครื่องประดับ

 1.8 ( ) การแปรรูปสมุนไพรที่ไม่ใช่อาหาร

**2. ชื่อองค์ความรู้**

การทำเกษตรอินทร์ (น้ำหมัก EM สำหรับใช้ในการเกษตร)

**3. ชื่อเจ้าขององค์ความรู้**

นางสาวรอซีดะห์ สะดียามู

**4. ที่อยู่**

บ้านเลขที่ ๖๑/๓ หมู่ที่ ๒ ตำบลสะนอ อำเภอยะรัง จังหวัดปัตตานี

 รหัสไปรษณีย์ ๙๔๑๖๐ หมายเลขโทรศัพท์ ๐๘๙ – ๕๙๙๐๙๓๒

**5. ความเป็นมา/แรงบันดาลใจ/เหตุผลที่ทำ**

นางสาวรอซีดะห์ สะดียามู ประกอบอาชีพเกษตรกรรม ทำนา เพาะปลูกเป็นอาชีพหลัก มี

การทำงานอาสาสมัครหน่วยงานราชการและรับจ้างทั่วไป เป็นอาชีพเสริม มีความสนใจในด้านการพัฒนาอาชีพเกษตรตามแนวปรัชญาเศรษฐกิจพอเพียง ประกอบกับมีโอกาสได้ร่วมงานกับทีมเสื้อเขียวซึ่งเป็นหน่วยงานทหารที่มีภารกิจในการส่งเสริมกิจกรรมด้านปรัชญาเศรษฐกิจพอเพียง ได้เข้าร่วมอบรมรับความรู้ จึงได้นำมาปฏิบัติและได้รับการสนับสนุนงบประมาณในการจัดตั้งศูนย์เรียนรู้เศรษฐกิจพอเพียงระดับตำบล เพื่อเป็นศูนย์กลางในการให้ความรู้ อบรม และเผยแพร่กิจกรรมการทำการเกษตรตามหลักปรัชญาของเศรษฐกิจพอเพียงแก่ผู้สนใจ

การทำฟาร์มเกษตรแบบปลอดสารพิษให้ได้ผลนั้น สิ่งที่ไม่ควรใช้ คือ ปุ๋ยเคมี และยาฆ่าแมลง ซึ่งสิ่งที่จะมาทดแทนเพื่อให้การทำเกษตรอินทรีย์ได้ผล คือจุลินทรีย์ เพื่อเป็นการเพิ่มประสิทธิภาพในการทำเกษตรอินทรีย์ ทำหน้าที่ย่อยสลายอินทรีย์ในดิน ซึ่งจะทำให้ดินร่วนซุย และพืชจะสามารถดูดซึมแร่ธาตุต่าง ๆ ไปใช้ได้อย่างง่ายดาย การเพิ่มจุลินทรีย์ที่มีคุณภาพลงในดิน ก็จะทำให้มีจุลินทรีย์ที่ดีต่อดินและพืช ซึ่งจุลินทรีย์เหล่านี้จะช่วยปรับปรุงโครงสร้างของดินให้กลับมีพลังขึ้นมาอีกครั้ง ทำให้เหมาะแก่การเพาะปลูกพืชแบบเกษตรอินทรีย์ ในการทำน้ำ EM ภาคขยาย คือการเพิ่มปริมาณหัวเชื้อ หากใช้ในครัวเรือนหรือแปลงผักขนาดเล็ก ไม่จำเป็นต้องขยาย แต่ถ้าเป็นฟาร์มใหญ่ ใช้ในปริมาณมาก ๆ ต้องนำมาขยาย หัวเชื้อ EM ก็หาซื้อได้ร้านเกษตรทั่วไป และ EM เราต้องมองว่ามันเป็นจุลินทรีย์หรือสิ่งมีชีวิต อาหารของมันคือน้ำตาล ในที่นี้ใช้กากน้ำตาลในการนำมาหมักเพื่อเป็นอาหารของจุลินทรีย์

**6. วัตถุประสงค์**

 1) เพื่อลดการใช้สารเคมีในการเกษตร

 2) เพื่อลดรายจ่ายในครัวเรือน

 3) เพื่อสร้างรายได้เสริม (สำหรับกรณีเหลือใช้)

**7. วัตถุดิบ**

1. หัวเชื้อ EM        1 ลิตร
2. กากน้ำตาล        1 ลิตร
3. น้ำเปล่า            20 ลิตร ควรเป็นน้ำฝน แต่ถ้าใช้น้ำประปาควรใส่อ่างทิ้งไว้ 1-2 วัน
4. ถังสำหรับบรรจุแบบมีฝาปิด

**8. อุปกรณ์**

 1) ถังพลาสติกแบบมีฝาปิด

 2) ไม้กวน

**9. กระบวนการ/ขั้นตอน**

 1. เทน้ำเปล่าลงในถังที่เตรียมไว้

#### 2. เทกากน้ำตาลและหัวเชื้อ EM ลงถังเล็ก ใช้ไม้คนให้เข้ากันก่อน

#### 3. เมื่อละลายแล้ว ให้เทลงในถังน้ำที่เราเตรียมไว้ และคนอีกรอบให้เข้ากัน

#### 4.ใช้ภาชนะตักใส่ถังที่จะหมัก แล้วเก็บเข้าที่ให้เรียบร้อย ตอนนี้มีกลิ่นหอมมาก

#### 5. ใช้เวลา 2-3 วัน ให้เปิดฝาเพื่อระบายแก๊สออก คนให้เข้ากันเล็กน้อยแล้วปิดฝาตามเดิม พอหมักครบ 2 สัปดาห์ ถ้าเปิดดูมีฝ้าขาว ๆ แสดงว่าจุลินทรีย์ขยายตัวแล้ว

#### 6. ใช้ไม้คน หรือปิดฝาเขย่าให้เข้ากัน ก็สามารถนำไปใช้ได้

**10. ข้อพึงระวัง**

 กระบวนการผลิตต้องมีความสะอาด เพื่อให้ได้น้ำหมักที่มีประสิทธิภาพสูงสุด

**11. ข้อเสนอแนะ**

1. ใช้กับพืช (ปุ๋ยน้ำ) ผสม น้ำในอัตรา 1:1000 (EM 1 ช้อนโต๊ะ : น้ำ 10 ลิตร) ใช้ฉีด พ่น รด ราด พืชต่าง ๆ ให้ทั่ว เป็นการเพิ่มจุลินทรีย์ลงดิน การใช้จุลินทรีย์สดในดิน ควรมีอินทรีย์วัตถุปกคลุมด้วย เช่น ฟางแห้ง ใบไม้แห้ง เพื่อรักษาความชื้นและเป็นอาหารของจุลินทรีย์
2. ใช้ในการทำปุ๋ยหมักแบบต่าง ๆ  ,ปุ๋ยอินทรีย์จากซากพืชซากสัตว์
3. ใช้กับสัตว์ ให้ผสม EM 1 ช้อนโต๊ะ : น้ำ 200 ลิตร ให้สัตว์กินทำให้แข็งแรงผสม และEM 1 ช้อนโต๊ะ : น้ำ 10 ลิตร ใช้พ่นคอกให้สะอาดกำจัดกลิ่นหากสัตว์เป็นโรคทางเดินอาหารให้กิน EM สด 1 ช้อนโต๊ะ ผสมกับอาหารให้สัตว์กิน
4. ใช้ดับกลิ่นในคอกสัตว์ ห้องน้ำ แม่น้ำลำคลองที่เน่าเสียหมักครบ 2 สัปดาห์ ก็สามารถนำไปใช้ได้

**10. ความสามารถในการจำหน่าย/ให้บริการ**

ประเภทน้ำหมักชีวภาพ (ปุ๋ยน้ำสำหรับใช้ราด/พ่น) ราคาลิตรละ ๕0 บาท (สามารถสั่งได้ทุกวัน))

11. ภาพกิจกรรมที่ดำเนินการ (ไฟล์ภาพ jpg. แนบมาพร้อมไฟล์เอกสาร จำนวน 3 - 4 ภาพ)



